**Pécsi Egyházmegye pályázatot hirdet**

**a Tamási Béri Balogh Ádám Katolikus Gimnázium,**

**Kollégium, Általános Iskola és Óvoda**

**intézményvezetői feladatának ellátására.**

**A Közalkalmazotti jogviszony időtartama:**

Határozatlan idejű munkaviszony

**Foglalkozás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2021. augusztus 01. – 2026. július 31-ig szól.

**A munkavégzés helye:**

Tolna megye, 7090 Tamási, Bezerédj István u. 1.

**A beosztáshoz tartozó, illetve a vezetői megbízással járó lényeges feladatok:**

A köznevelési intézmény intézményvezetőjének feladata az intézmény színvonalas, szakszerű és törvényes működtetése, a takarékos gazdálkodás, a munkáltatói jogok gyakorlása és döntéshozatal az intézmény működésével kapcsolatban minden olyan ügyben, amelyet jogszabály nem utal más hatáskörbe. Felelős az intézményi szabályzatok elkészítéséért, jóváhagyja az intézmény pedagógiai programját, képviseli az intézményt. Az intézmény vezetője felel a pedagógiai munkáért, a nevelőtestület vezetéséért, a nevelőtestület jogkörébe tartozó döntések elkészítéséért, végrehajtásuk szakszerű megszervezéséért és ellenőrzéséért, a gyermek- és ifjúságvédelmi feladatok megszervezéséért és ellátásáért, a gyermekvédelmi jelzőrendszernek a köznevelési intézményhez kapcsolódó feladatai koordinálásáért. A hitéleti nevelés biztosításáért, az intézményben a lelki nevelés - egyházi személy közreműködésével történő megszervezéséért. Felel a pedagógus etika normáinak betartásáért és betartatásáért.

**Illetmény és juttatások:**

Az illetmény megállapítása és a juttatások, a pedagógusi életpálya alapján kerül megállapításra. A jogszabály alapján a nemzeti köznevelésről szóló 2011. évi CXC. törvény és a 326/2013. (VIII.30.) Korm. rendelet rendelkezései az irányadóak.

**Pályázati feltételek:**

* gimnáziumban pedagógus munkakör betöltésére jogosító egyetemi/mester képzésben szerzett szakképzettség,
* pedagógus-szakvizsga keretében szerzett intézményvezetői szakképzettség,
* magyar állampolgár,
* nem áll foglalkozás eltiltásának hatálya alatt,
* minimum 4 éves pedagógus-munkakörben szerzett szakmai tapasztalat,
* cselekvőképesség,
* büntetlen előélet és annak igazolása,
* a katolikus egyház értékeinek elfogadása,
* plébánosi ajánlás.

**A pályázat részeként benyújtandó iratok, igazolások:**

* az intézmény vezetésére vonatkozó program, amely tartalmazza a szakmai helyzetelemzésre épülő fejlesztési elképzeléseket, és az iskola keresztény szemléletének megvalósítására irányuló elképzeléseit,
* az álláshely betöltéséhez szükséges végzettség, szakképzettség meglétét igazoló okmányok másolata,
* a pályázó legalább négy év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlatát igazoló, munkáltató által kiállított dokumentum,
* 90 napnál nem régebbi hatósági bizonyítvány a büntetlen előélet és annak igazolására,
* a pályázó szakmai fényképes önéletrajza,
* motivációs levél,
* a pályázó nyilatkozata arról, hogy hozzájárul személyes adatainak a pályázattal kapcsolatos kezeléséhez, továbbításához,
* nyilatkozat arra, hogy vele szemben a Kjt.41.§(2)bek.b)pontja szerinti összeférhetetlenség nem áll fenn,
* plébánosi ajánlás,
* hiánypótlásra a pályázat beadási határidejét követően nincs lehetőség.

**A pályázat elbírálásánál előnyt jelent:**

* intézményvezetői- vagy helyettesi tapasztalat,
* gimnáziumi nevelés szakmai programban való eredményes részvétel,
* hitéleti, közösségi életben való aktív részvétel.

**A beosztás betölthetőségének időpontja:**

A beosztás legkorábban 2021. augusztus 1. napjától tölthető be.

**A pályázat benyújtásának határideje:** 2021. május 25.

**A pályázat benyújtásának módja:**

* A pályázatot írásban, három példányban postai úton, a Pécsi Egyházmegye Oktatási Iroda, Tóth László Ákos címére történő megküldésével (7621 Pécs, Dóm tér 2.). Kérjük a borítékon feltüntetni a beosztás megnevezését: *Intézményvezetői pályázat.*
* Elektronikus úton Tóth László Ákos közoktatási főmunkatárs részére, a tothl@pecs.egyhazmegye.hu e-mail címen keresztül.
* A pályázati kiírással kapcsolatban további információt Tóth László Ákos közoktatási főmunkatárs nyújt, a 30/482-9952-es telefonszámon vagy e-mailben a tothl@pecs.egyhazmegye.hu e-mail címen.

**A pályázat elbírálásának módja, rendje:**

A 326/2013.(VIII.30.) Kormányrendeletben meghatározott véleményezési eljárás lefolytatása, azt követően szóbeli meghallgatás utáni döntés. A pályázatnak a benyújtási határidő utolsó napján 12.00 óráig meg kell érkeznie. Hiánypótlásra nincs lehetőség. A pályázat kiírója fenntartja magának a jogot, hogy a pályázati eljárást eredménytelenné nyilvánítsa. A pályázati kiírásnak nem megfelelő, késedelmesen, vagy hiányosan beadott pályázatot a kiíró automatikusan érvénytelennek tekinti.

**A pályázat elbírálásának határideje:** 2021. június 18.

**A pályázat kiírás közzétételének helye, ideje:**

* Pécsi Egyházmegye levelező listáján
* www.egyhaziallas.hu
* KAPI honlapján